# Pilar Calvo

Maria Pilar Calvo i Gómez (Barcelona, 3 de maig de 1963) és una periodista i política catalana, Diputada al Congrés dels Diputats des de 2021.

## Trajectòria

Calvo és periodista esportiva i des de 1989 és membre del Col·legi de Periodistes de Catalunya. Ha treballat per a diversos mitjans de comunicació com Catalunya Ràdio i TV3. La seva trajectòria al departament d'esports de Catalunya Ràdio va començar quan es va constituir l'emissora l'any 1983. Va donar notícies diàries del FC Barcelona i durant 13 anys va participar al programa Futbol a Catalunya Ràdio, dirigit per Joaquím María Puyal. Després es va traslladar a TV3 on va presentar programes com Gol a Gol, Entorn i Tres punts. Ha treballat com a ajudant de producció per a Televisió Espanyola i ha escrit articles per a Sport, El Periódico de Catalunya i Futari Va ser l'encarregada del patrocini a Gestora Clubs DiR, SL. En els darrers anys ha treballat com a consultora en diferents sectors a la Xina, Europa i Amèrica del Sud i és sòcia d'Esportia, consultoria esportiva electrònica.
A les eleccions autonòmiques de 2017, Calvo va ocupar el lloc 64 de la llista de candidats de l'aliança electoral de Junts per Catalunya (JxCat) a la província de Barcelona, però l'aliança només va aconseguir 17 escons a la província i com a conseqüència no va ser escollida. Va ser una de les membres fundadores de la Crida Nacional per la República el 2018. Va ser portaveu dels detinguts líders independentistes de Catalunya Joaquim Forn, Josep Rull, Jordi Sànchez i Jordi Turull durant la vaga de fam del desembre del 2018.
A les eleccions municipals del 2019 va quedar en vuitena posició a la llista de candidates de JxCat a Barcelona, però l'aliança només va aconseguir cinc escons a la ciutat i com a conseqüència no va ser escollida. A les eleccions generals de novembre de 2019 va quedar setena a la llista de candidates de JxCat a la Província de Barcelona, però l'aliança només va aconseguir quatre escons a la província i com a conseqüència no va arribar a ser escollida. Tanmateix, el març de 2021 va ser nomenada al Congrés dels Diputats arran de l'elecció de Laura Borràs al Parlament de Catalunya.
Calvo és coordinadora de la delegació de Junts per Catalunya (Junts) a Barcelona.

## Referències

* ↑ «Pilar Calvo Gómez - XIV Legislatura - Congreso de los Diputados». [Consulta: 25 gener 2024].
* ↑ «Pilar Calvo: "Trigarem una generació a recuperar-nos de la marxa de Messi"» (en catalan). El Temps [Valencia, Spain], 31-08-2020 [Consulta: 4 abril 2021].
* 1 2 3 4 «Les noves cares al territori del partit de Puigdemont» (en catalan). Nació Digital [Barcelona, Spain], 09-12-2020 [Consulta: 4 abril 2021].
* ↑ «La periodista Pilar Calvo sustituye a Laura Borràs en el Congreso» (en castellà). Crónica Global [Barcelona, Spain], 16-03-2021 [Consulta: 4 abril 2021].
* ↑ «La periodista Pilar Calvo será la número 8 de la lista de Forn» (en castellà). Metropoli [Barcelona, Spain], 17-04-2019 [Consulta: 4 abril 2021].
* 1 2 3 «Les periodistes esportives. Pilar Calvo» (en catalan). Barcelona, Spain: TV3, 08-03-2019. [Consulta: 4 abril 2021].
* 1 2 «Pilar Calvo, ex Catalunya Ràdio y TV3, octava en la lista de JxCat» (en castellà). Guía de la Radio, 18-04-2019 [Consulta: 4 abril 2021].
* ↑ «Otras Disposiciones: Juntas Electorales Provinciales - Junta Electoral de Barcelona» (en castellà). Boletín Oficial del Estado p. 111428. Madrid, Spain: Govern d'Espanya, 19-11-2017. [Consulta: 10 juny 2018].
* ↑ «Administració Electoral: Junta Electoral de Zona de Barcelona - Proclamació de les candidatures per a les eleccions municipals de la Junta Electoral de Zona de Barcelona». Butlletí Oficial de la Província de Barcelona (en Catalan) (Barcelona, Spain: Diputació de Barcelona). 30 April 2019: 17. Consulta: 4 April 2021.
* ↑ «Consulta de Resultados Electorales: Municipales / Mayo 2019 – Mun. Barcelona» (en castellà). Madrid, Spain: Ministeri de l'Interior. [Consulta: 4 abril 2021].
* ↑ «Otras Disposiciones: Juntas Electorales Provinciales – Elecciones generales. Proclamación de candidaturas». Boletín Oficial del Estadoes (248) (Madrid, Spain: Govern d'Espanya). 15 October 2019: 113508. ISSN 0212-033X. Consulta: 15 October 2019.
* ↑ «Consulta de Resultados Electorales: Congresso / Noviembre 2019» (en castellà). Madrid, Spain: Ministeri de l'Interior. [Consulta: 4 abril 2021].
* ↑ Agència Catalana de Notícies «Pilar Calvo pren possessió de l'escó al Congrés en substitució de Borràs» (en catalan). El Nacional. Agència Catalana de Notícies [Barcelona, Spain], 16-03-2021 [Consulta: 4 abril 2021].
* ↑ «El Suprem inicia els tràmits per traslladar la causa de Borràs a Catalunya» (en catalan). Ara [Barcelona, Spain], 17-03-2021 [Consulta: 4 abril 2021].